સૂત્રોએ કહ્યું કે આમ તો બેઠકના મુખ્ય મુદ્દામાં જીએસટી રિટર્નની પ્રક્રિયાને સરળ બનાવવા, રિવર્સ ચાર્જ મિકેનિઝમ જેવા વિવાદીત મુદ્દા પર આગળનો રસ્તો નક્કી કરવા અને અત્યાર સુધી મહેસૂલ સંગ્રહના ટ્રેન્ડની સમીક્ષા કરવા સહિતના રહેશે પરંતુ તેમાં અમુક વસ્તુઓ અને સેવાઓ પર જીએસટીના દરની સમીક્ષા પણ કરવામાં આવશે. આવી સ્થિતિમાં એ વાતની આશા છે કે અમુક વસ્તુઓ જેવા કે પેઈન્ટ અને સીમેન્ટ તથા મનોરંજન સેવાની શ્રેણીમાં આવતી ફિલ્મ ટિકિટના દર ઓછા કરવા વિચારણા કરવામાં આવી શકે છે. ઉલ્લેખનીય છે કે ઉદ્યોગ જગત આ ઉત્પાદનો પર જીએસટી કાપ્ની ભલામણ કરી ચૂક્યો છે. જો કે આ અંગે હજુ સુધી કોઈ સ્પષ્ટતા કરવામાં આવી નથી.